CELEX: 31993D0200
Language: el
Date: 1993-03-10 00:00:00
Title: 93/200/ΕΟΚ: Απόφαση της Επιτροπής της 10ης Μαρτίου 1993 για έγκριση του προγράμματος εξάλειψης της νόσου του Aujeszky στο Λουξεμβούργο

Avis juridique important

|

31993D0200

93/200/ΕΟΚ: Απόφαση της Επιτροπής της 10ης Μαρτίου 1993 για έγκριση του προγράμματος εξάλειψης της νόσου του Aujeszky στο Λουξεμβούργο  

Επίσημη Εφημερίδα αριθ. L 087 της 07/04/1993 σ. 0014 - 0014

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαρτίου 1993 για έγκριση του προγράμματος εξάλειψης της νόσου του Aujeszky στο Λουξεμβούργο(93/200/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 92/65/ΕΟΚ (2), και ιδίως το άρθρο 9,  Εκτιμώντας:  ότι ένα πρόγραμμα εξάλειψης της νόσου του Aujeszky άρχισε να εφαρμόζεται στο Λουξεμβούργο το Φεβρουάριο 1993- ότι, με επιστολές της 29ης Σεπτεμβρίου 1992 και της 6ης Ιανουαρίου 1993, το Λουξεμβούργο κατέθεσε στοιχεία για το πρόγραμμα της εξάλειψης της νόσου του Aujeszky- ότι το πρόγραμμα θα έπρεπε να επιτρέψει την εξάλειψη της ασθένειας Aujeszky στο μέλλον από το Λουξεμβούργο- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πρόγραμμα εξάλειψης της νόσου του Aujeszky στο Λουξεμβούργο εγκρίνεται με την παρούσα απόφαση για περίοδο τριών ετών.  Άρθρο 2  Το Λουξεμβούργο θέτει σε ισχύ, προ της 15ης Μαρτίου 1993, τους αναγκαίους νόμους, κανονισμούς και διοικητικές διατάξεις για την εφαρμογή του προγράμματος στο άρθρο 1.  Άρθρο 3  Η παρούσα απόφαση τίθεται σε ισχύ στις 15 Μαρτίου 1993.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 10 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 268 της 14. 9. 1992, σ. 54.